અમદાવાદ: શહેરના ઓઢવ વિસ્તારમાં બે યુવકોએ બેભાન થવાની દવા સુંઘાડીને મહિલાની બુટ્ટીઓ કઢાવી લેતાં પોલીસે ફરિયાદ દાખલ કરી છે. યુવકોએ મહિલા પાસે સોનાની બુટ્ટીઓ ઊતરાવીને એક રૂમાલમાં મૂકી દીધી હતી. ત્યારબાદ મહિલાની નજર ચૂકવીને બન્ને યુવકો પથ્થરથી ભરેલો રૂમાલ આપીને ફરાર થઇ ગયા હતા. ઓઢવ પોલીસે મહિલા સાથે છેતર‌િપંડી તેમજ વિશ્વાસઘાતની ફરિયાદ બે યુવકો વિરુદ્ધમાં દાખલ કરી છે.